ཚོགས་ཀྱི་མཆོད་པ་འབུལ། །གཏེར་ཆོས་བསྟན་པ་འཕེལ་རྒྱས་
མཛོད། །སྟོང་ཁམས་ཕྱོགས་བཅུའི་ཀློང་ཡངས་ན། །བཀའ་ཉན་དྲེགས་པ་སྡེ་བརྒྱད་
ལ། །ཞལ་ཟས་ཚོགས་ཀྱི་མཆོད་པ་འབུལ། །བསྟན་པ་བསྲུང་བའི་འཕྲིན་ལས་
མཛོད། །བསྔོ་ཞིང་བསྐང་བཤགས་བྱ་བ་ནི། ན་མོ། རྩ་བརྒྱུད་བླ་མ་དཀོན་ཅོག་ཡི་
དམ་ལྷ། །དམ་ཅན་རྒྱ་མཚོ་བསྟན་སྲུང་མ་ལུས་དང༌། །དྲེགས་འདུལ་དྲང་སྲོང་སྤྲུལ་
པ་འབུམ་སྡེར་བཅས། །བཀའ་ཉན་གཏེར་བདག་དྲེགས་པའི་ཚོགས་བཅས་ལ། །ཕྱི་
ནང་གསང་བའི་མཆོད་རྫས་མ་ལུས་དང༌། །ཞལ་ཟས་ཚོགས་ཀྱི་མཆོད་པས་ཐུགས་
དམ་བསྐང་། །ཉམས་ཆགས་ནོངས་མཆིས་མ་ལུས་མཐོལ་ཞིང་བཤགས། །སྐོངས་
གྱུར་མཆོག་ཐུན་ལས་བཞིའི་དངོས་གྲུབ་སྩོལ། །ཡིག་བརྒྱ་བརྗོད། བསྒྲལ་བ་ནི། ཨེ་
ནྲྀ་ཏྲི་ཛཿཧཱུཾ། ཡི་དམ་ལྷ་དང་དྲང་སྲོང་ཆེན་པོ་ཡི། །དམོད་པའི་བདེན་ཚིག་བརྗོད་
པའི་བྱིན་རླབས་ཀྱིས། །གནོད་བྱེད་དགྲ་བགེགས་གཟུགས་མིང་ལིངྒ་ལ། །མྱུར་དུ་
ཕོབ་ཅིག་སརྦ་མྲི་ཏྲི་ཛཿ ། །རིངས་པར་ཁུག་ཅིག་བཛྲ་ཨངྐུ་ཤ། །མྱུར་དུ་ཆིངས་ཤིག་
བཛྲ་པཱ་ཤ་ཧཱུཾ། །(༡༤བ)དམ་པོར་སྡོམས་ཤིག་བཛྲ་སྥ་ཊ་བཾ། །དྲག་པོར་སྒྲོལ་ཞིག་བཛྲ་
གྷཎྜེ་ཧོཿ །གནོད་བྱེད་དགྲ་བགེགས་སརྦ་ནྲ་ཏྲི་ཨངྒུ་ཤ་ཛཿ ཞེས་དགུག་བསྟིམ་དྲག་
ཏུ་བྱ་ཞིང༌། །ཨཱོྃ་ལོག་ཏྲི་པཱ་ལ་ནན་ཛཿ སོགས་བརྗོད། ཧཱུཾ། རྡོ་རྗེ་ཕུར་པ་ཀཱི་ལ་ཡ།
438

དྲང་སྲོང་ལོག་ཏྲི་པཱ་ལའི་ལས་བྱང་ཆོག་སྒྲིག་གནམ་ལྕགས་རྡོ་རྗེ་དྲག་འབེབས། ༼༢༥༽
སངས་རྒྱས་འཕྲིན་ལས་ཡོངས་རྫོགས་སྐུ། །དྲེགས་འདུལ་དྲང་སྲོང་སྤྲུལ་པའི་
སྲས། །སྲས་མཆོག་བཛྲ་ཀཱི་ལི་ཡ། །དགྲ་བགེགས་ལྔ་ཕུང་རྡུལ་དུ་རློག །ཨོཾ་ཏྲང་དུ་
དང་། བཛྲ་ཀཱི་ལཱ་ཡ་དགྲ་བགེགས་སརྦ་ནྲྀ་ཏྲི་ཤ་ཏྲཾ་ཧུར་ཐུམ་ཛ་མཱ་ར་ཡ་རྦད། །དྲག་
སྔགས་སྤུ་གྲི་བརྗོད་དེ་ཕུར་པ་བཏབ་ཅིང་རལ་གྲིས་གཏུབས། སྨན་རཀ་བྲན་ལ།
ཧཱུཾ། རབ་འཇིགས་དྲང་སྲོང་ནག་པོ་འཁོར་དང་བཅས། །བཞེངས་ཤིག་བཞེངས་
ཤིག་སྐུ་བཞེངས་ཤིག །རི་རབ་ཙམ་དུ་ཆེ་བའི་སྐུ་བཞེངས་ཤིག · །སྟོང་ཁམས་ནམ་
མཁའ་གང་བའི་ཞལ་ཕྱེ་ཞིག །རྣོ་གདུག་གངས་རི་གཏམས་འདྲའི་མཆེ་བ་
གཙིགས། །བར་སྣང་གློག་སྟོང་འཁྱུག་འདྲའི་ལྗགས་སྐྱོད་ལ། །ཤ་རུས་དོན་སྙིང་ཁྲག་
ལ་རྔམ་པ་ཡི། །དགྲ་བགེགས་བྱད་མ་བསྒྲལ་བའི་ཤ་ཁྲག་འདི། །ཞལ་དུ་སྟོབ་བོ་ཁ་
རཾ་ཁཱ་ཧི། །མགུར་དུ་འདྲིལ་ལོ་ཨ་ར་ལི། །བཞེས་ཤིག་རོལ་ཞིག་ཁ་རཾ་ཁཱ་ཧི། །ཏྲང་
དུ་དང་ལོག་ཏྲི་པཱ་ལ་ནན་སོགས་རྩ་སྔགས་ཞབས་སུ་དགྲ་བགེགས་འབྱུང་པོ་སརྦ་
མྲི་ཏྲི་ཤ་ཏྲཾ་མ་ཧཱ་མཾ་ས་ཁཱ་ཧི། མ་ཧཱ་རཀྟ་ཁཱ་ཧི། མ་ཧཱ་ཙིཏྟ་ཁཱ་ཧི། མ་ཧཱ་གོ་རོ་ཙ་
ན་ཁཱ་ཧི། མ་ཧཱ་བ་སུ་ཏ་ཁཱ་ཧི། མ་ཧཱ་ཙཀྵུ་ཁཱ་ཧི། དམོད་པའི་བདེན་སྟོབས་བརྗོད།
ལྷག་མ་ནི། འབྲུ་གསུམ་དང་ཨ་ཀཱ་རོས་འདོད་ཡོན་དུ་བྱིན་གྱིས་བརླབ་ལ། ཧཱུཾ།
འདོད་ཡོན་ཟག་མེད་དཔལ་གྱི་ཕམ་ཕབས་འདི། །ཐོག་ཐ་བར་གྱི་ཕུད་ལྷག་ཚོགས་
མཆོད་ལ། །ཇི་ལྟར་དབང་བའི་(༡༥ན)ལྷ་ཚོགས་མ་ལུས་པ། །སོ་སོར་མཉེས་མཆོད་
དགྱེས་རོལ་དངོས་གྲུབ་སྩོལ། གྷ་ན་ཙཀྲ་ཨུཙྪིཥྚ་བ་ལིཏྟ་ཁཱ་ཧི། །ཆད་མཐོ་ནི། ཧཱུཾ།
སྔོན་ལྕང་ལོ་ཅན་གྱི་ཕོ་བྲང་དུ། །གསང་བའི་བདག་པོ་ཕྱག་ན་རྡོ་རྗེ་ཡིས། །སྣང་
སྲིད་ལྷ་སྲིན་སྡེ་བརྒྱད་དམ་བཏགས་ཚེ། །བཀའ་ཡི་གཏོར་མ་ལེན་པར་མ་ཆད་
དམ། །རྣལ་འབྱོར་སྟོང་གྲོགས་བྱེད་པར་མ་ཆད་དམ། །ཇི་ལྟར་ཁས་བླངས་བཞིན་
དུ་འཕྲིན་ལས་མཛོད། །དེ་རྗེས་རི་བོ་ཀུན་འདུས་རྩེ་མོ་རུ། །དྲང་སྲོང་ཆེན་པོ་དྲི་
མེད་འོད་ཟེར་གྱིས། །དྲེགས་པ་མ་ལུས་ཟིལ་གྱིས་མནན་པའི་ཚེ། །བཀའ་ཡི་གཏོར་
མ྾། །རྣལ་འབྱོར་སྟོང་གྲོགས་བྱེད྾། །ཇི་ལྟར་ཁས་བླངས×། །དེ་འོག་ལྷོ་ཕྱོགས་
439

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
9
ཨིནྡྲའི་གྲོང་ཁྱེར་དུ། །རྒྱལ་བས་ལུང་བསྟན་མྱ་ངན་མེད་པ་ཡིས། །ཕོ་རྒྱུད་མོ་རྒྱུད་
ལས་ལ་བཀོལ་བའི་ཚེ། །བཀའ་ཡི་གཏོར་མ྾། །རྣལ་འབྱོར་སྟོང་གྲོགས་བྱེད×། །ཇི་
ལྟར་ཁས་བླངས×། །དེ་འོག་ཆོས་འཁོར་དཔལ་གྱི་བསམ་ཡས་སུ། །སློབ་དཔོན་ཆེན་
པོ་པདྨ་ཐོད་ཕྲེང་གིས། །དྲང་སྲོང་དམོད་པས་སྡེ་བརྒྱད་ཚར་བཅད་ཚེ། །བཀའ་ཡི་
གཏོར་མ྾། །རྣལ་འབྱོར་སྟོང་གྲོགས×། །ཇི་ལྟར་ཁས་བླངས×། །དེ་འོག་ཟངས་
མདོག་དཔལ་རིའི་ཕོ་བྲང་དུ། །ཐུགས་རྗེ་ཆེན་པོའི་རྣལ་འབྱོར་ཆོས་དབང་
གིས། །དྲེགས་པའི་སྡེ་དཔོན་བྲན་དུ་འཁོལ་བའི་ཚེ། །བཀའ་ཡི྾། །རྣལ་འབྱོར༞། །ཇི་
ལྟར་ཁས྾། །ད་ལྟ་བཀྲ་ཤིས་བྱིན་ཆགས་གནས་མཆོག་འདིར། །དམ་ཚིག་ལྡན་པའི་
རྡོ་རྗེའི་མཆེད་ལྕམ་གྱིས། བསྙེན་སྒྲུབ་ལས་སྦྱོར་ཚུལ་བཞིན་བགྱིད་པའི་ཚེ། །བཀའ་
ཡི྾། །རྣལ་འབྱོར༞྾། །ཇི་ལྟར྾། །བསྟན་སྐྱོང་ནི། ཧཱུཾ། བསྟན་པ་སྐྱོང་མཛད་མ་
དང་སྲིང་། །དཔལ་གནས་མ་དང་ཡང་དག་ཤེས། །ཁྱུང་བཙུན་ཀོང་ལྷ་གཡུ་བུན་
མ། །མེ་སྟག་ཟླ་འོད་བྱང་རྒྱལ་མ། །གསེར་ཐང་ཀུན་བཟང་ཤནྟི་དཔལ། །ཀླུ་མོ་
zi
གཟི་འབར་ལ་སོགས་པའི་(༡༥བ)བསྟན་མ་བཅུ་གཉིས་གཏོར་མ་ལོང་།
།མི་མཐུན་
}ང ས༩༠,,,。
A u
གནོད་པའི་ཕྱོགས་རྣམས་བཟློག །ཨོཾ་ཨཱཿཧཱུཾ་བཛྲ་ཨ་མྲྀ་ཏ་ཁཱ་ཧི། མ་མ་ཤྲཱི་མ་མ་ཤྲཱི་
ཁཱ་ཧི་ཁཱ་ཧི། བྲོ་བརྡུང་ནི། ཧཱུཾ། དྲང་སྲོང་འཁོར་བཅས་རོལ་བའི་བྲོ། །སྡེ་བརྒྱད་
།
སྙིང་ལ་ཆེམས་སེ་ཆེམ། ཁྲོ་བོ་ཁྲོ་མོ་རོལ་པའི་བྲོ། །སྡེ་བརྒྱད་སྙིང་ལ྾། །ཁྲོ་བོ་རྣམས་
ཀྱིས་བྲོ་བརྡུངས་པས། ཁྲོ་མོ་རྣམས་ཀྱིས་རྒྱས་འདེབས་སོ། །ཤར་དུ་ཞི་བའི་བྲོ་
བརྡུངས་པས། །ནད་གདོན་བར་ཆད་ཞི་བར་ཤོག །ལྷོ་རུ་རྒྱས་པར་བྲོ། །ཚེ་དང་
བསོད་ནམས་རྒྱས་པར་ཤོག །ནུབ་ཏུ་དབང་གི་བྲོ་྾། །ལྷ་འདྲེ་མི་གསུམ་དབང་
སྡུད་ཤོག །བྱང་དུ་དྲག་པོའི། །དགྲ་བགེགས་དམ་སྲི་ཞི་བར་ཤོ །ཨཱོྃ་ཏྲང་དུ་ཏྲི་
ན་ཏྲང་དུ་ཛཿཛཿ ཤཱནྟིཾ། པུཥྚི། པཱ་ཤྀ། །མཱ་ར་ཡ་རྦད། །གཏང་རག་ནི། ཧཱུཾ་དྲང་
ཛཿ
སྲོང་ཞི་ཁྲོའི་ལྷ་ཚོགས་ལ། །ཕྱི་ནང་གསང་བའི་མཆོད་པ་འབུལ། །ཉམས་ཆགས་
ཉེས་ལྟུང་མ་ལུས་བཤགས། །སྐུ་གསུང་ཐུགས་ཀྱི་དངོས་གྲུབ་སྩོལ། །དབྱངས་གསལ་
ག །ནུབ་ཏུ་དབང་གི་བྲོ་། །ལྷ་འདྲེ་མི་གསུམ་དབང་
440

དྲང་སྲོང་ལོག་ཏྲི་པཱ་ལའི་ལས་བྱང་ཆོག་སྒྲིག་གནམ་ལྕགས་རྡོ་རྗེ་དྲག་འབེབས། ༼༢༥༽
དང་ཡིག་བརྒྱ་བརྗོད་དེ་ལྷག་ཆད་ཁ་བཀང་། ཉེར་བསྡུ་ནི། ཧཱུཾ། ད་ནི་བསམ་
གཏན་དཀྱིལ་འཁོར་བསྡུ། །བསྐྱེད་རིམ་ཏིང་འཛིན་ལྷ་ཡི་སྐུ། །སྣང་སྟོང་སྐུ་ཡི་ཀློང་
དུ་ཐིམ། །འཛབ་བསྙེན་དམོད་ཚིག་སྔགས་ཀྱི་སྒྲ། །གྲག་སྟོང་གསུང་གི×། །སྐྱེ་མེད་
།
རང་ཤར་རིག་པའི་རྩལ། །གསལ་སྟོང་ཐུགས་ཀྱི×། །རང་གདངས་རྟེན་འབྲེལ་སྲུང་
བའི་གུར། །ཡེ་ཤེས་རྣམ་ལྔའི་ཀློང་དུ་བསྡུ། །དུག་རླངས་འཇའ་ཚོན×། །ས་ཆུ་མེ་
རླུང་གནམ་ལྕགས་གུར། ཡུམ་ལྔའི་རང་བཞིན×། །འཁོར་དལ་པད་རྡོར་རིན་ཆེན་
སོགས། །ཡབ་ལྔ་ཡེ་ཤེས×། །ཡེ་ཤེས་སྤྲུལ་པའི་ལྷ་ཚོགས་རྣམས། །རང་གདངས་
འོད་ལྔའི྾། །སྟེང་འོག་ཐབས་ཤེས་འཁོར་ལོ་ཡང༌། །ཟུང་(༡༦ན)འཇུག་རྟེན་
འབྲེལ྾། །རིག་གདངས་རྩེ་དགུའི་འོད་ལུས་ཀྱང༌། །འོད་ཞུ་ལྟེར་གནས་ལྷ་ལ་
ཐིམ། །ལྷ་རྣམས་འོད་ཞུ་རིམ་གྱིས་ཐིམ། །ཐ་མར་ཐུགས་སྲོག་ཏྲཾ་ལ་ཐིམ། །དེ་ཡང་
ར་ཏ་ཁོག་པ་མགོ། །ཟླ་ཚེས་ཐིག་ལེའི་དབྱིངས་སུ་ཐིམ། །ཐིག་ལེ་དམིགས་མེད་ངང་
དུ་ཕཊ། །སླར་ཡང་ཞལ་ཕྱག་ཡོངས་རྫོགས་སྐུ། །དྲི་མེད་འོད་ཟེར་ཉིད་ཀྱི་
ངང༌། །ཉལ་ན་ཆུ་ལ་ལྡང་ན་མེ། །འདུག་ན་བྲག་ལ་འགྲོ་ན་རླུང་། །གསལ་བ་ངར་
ལྡན་སྤྱོད་ལམ་མོ། །སྨོན་ལམ་ནི། ཧཱུཾ། དགེ་བ་འདི་ཡིས་ཚེ་རབས་ཐམས་ཅད་
དུ། །གསང་བདག་དྲང་སྲོང་ཞི་དང་ཁྲོ་བོ་ཡིས། །རྗེས་བཟུང་བདུད་བཞིའི་གཡུལ་
ལས་རབ་རྒྱལ་ནས། །ཚེ་འདིར་འཕོ་བ་ཆེན་པོའི་སྐུ་འགྲུབ་ཤོག །ཤིས་བརྗོད་ནི།
ཧཱུཾ། ལུས་ལ་སྣང་སྟོང་སྐུ་ཡི་བཀྲ་ཤིས་ཤོག །ངག་ལ་གྲག་སྟོང་གསུང་གི་བཀྲ་ཤིས་
ཤོག །སེམས་ལ་རིག་སྟོང་ཐུགས་ཀྱི་བཀྲ་ཤིས་ཤོག །བདེ་སྟོང་མཆོག་གི་བཀྲ་ཤིས་
ཀུན་ཁྱབ་ཤོག །དྲང་སྲོང་དམོད་པའི་མཐུ་ཡིས་སྡེ་བརྒྱད་དཔུང་། །སྦུར་མ་མེ་ལྕེས་
བསྲེགས་འདྲའི་སྙན་གྲགས་ཀྱིས། །ཕྱོགས་འདིར་མོས་པའི་སྔགས་བན་ཆེས་མང་
རུང༌། །ཚད་ལྡན་ཤེས་པ་ཉིན་མོའི་སྐར་མ་བཞིན། །ཤོག་སེར་དྲི་ངད་ལྡང་བའི་
མན་ངག་རྣམས། །གབ་དཀྲུགས་ཐོར་བུའི་ཚུལ་དུ་ཡོངས་ཚང་ཡང་། །མཐོང་བརྒྱུད་
དམར་འཁྲིད་མེད་པར་ཡིག་ནག་ལ། །བརྟེན་པ་ཙམ་དེ་ནམ་མཁའི་མཛུབ་རིས་
441

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
འདྲ། །དེ་ཕྱིར་རང་དང་སྐལ་མཉམ་མང་པོ་ལ། །ཕན་ཆེད་ལྷག་པའི་སེམས་ཀྱིས་
ཉེར་དྲངས་ནས། །བློས་བྱས་འཕྲུལ་བའི་སྐྲུན་པ་མི་འཐོར་བར། །ཕྱག་ལེན་དཀར་
མོའི་འབྲུ་ཚོགས་ཕྱུར་བུར་སྤུངས། །གྲངས་རིང་བརྒྱུད་པའི་གདུང་དང་སྐྱེས་སྤྲུལ་
རྣམས། །འུག་པ་སྤུ་གྲ་གཟིངས་ལྟར་(༡༦བ)མ་བགྱིང་བར། །ཐོས་བསམ་སྒོམ་པས་སྔ་
འགྱུར་བསྟན་པའི་སྲོག །ཟུངས་ཞེས་ཐལ་མོ་སྦྱར་ནས་བདག་གསོལ་འདེབས། །སྔོན་
བྱུང་གདོན་ཚོགས་ཟད་པ་མེད་པའི་སྟེང༌། །གསར་སྐྱེས་དམ་སྲི་དབྱར་མཚོ་ལྟར་
འཕེལ་བའི། །དུས་འདིར་སྔགས་འཆང་རལ་ཁུར་ལྡན་རྣམས་ཀྱིས། །དྲག་སྔགས་
དམོད་པའི་མཚོན་ཆར་འབེབས་པར་བསྐུལ། །གངས་ཅན་ཕན་བདེའི་སྲོག་འཕྲོག་
འབྱུང་པོའི་གདོན། །དེ་ཡི་རྒྱུད་བརླམས་མིར་བཅས་མ་ལུས་པ། །དགེ་བའི་གནམ་
ལྕགས་བྲག་རིའི་ཐལ་མོའི་བར། །གངྒཱའི་ཀླུང་གི་རྡུལ་བཞིན་འཐག་གྱུར་ཅིག །ཕུན་
ཚོགས་ཉི་མ་འཇིག་རྟེན་ཀུན་ལ་འཆར། །མདོ་རྒྱུད་བསྟན་པའི་མྱུ་གུ་དུས་སུ་
སྨིན། །བྱང་ཆུབ་མཆོག་གི་འབྲས་བུ་གཡུར་ཟ་བའི། །བཀྲ་ཤིས་དགའ་སྟོན་དཔལ་
ལ་སྤྱོད་པར་ཤོག །ཅེས་དྲང་སྲོང་ལོག་ཏྲི་པཱ་ལའི་ལས་བྱང་གི་ཆོག་སྒྲིག་གནམ་
ལྕགས་རྡོ་རྗེ་དྲག་འབེབས་འདི་ནི། ཐོག་མར་རྣམ་པར་རྒྱལ་བའི་ཕན་བདེ་ལེགས་
བཤད་གླིང་པའི་གྲྭ་པ་ཁ་ཤས་ལ་སྒྲུབ་ཁག་བཙུགས་སྐབས་དབུ་མཛད་བློ་བཟང་
བསྟན་འཛིན་སོགས་མཚམས་པ་བ་རྣམས་ཀྱིས་བསྐུལ་བ་དང་དེ་རྗེས་མཆོད་དཔོན་
ངག་དབང་ཤེས་རབ། དགའ་གདོང་སྔགས་རམས་པ་དོན་གྲུབ་རྒྱ་མཚོ། བྱང་འདྲེན་
དབུ་མཛད་དཀོན་ཅོག་རྒྱ་མཚོ་གསུམ་གྱིས་བསྐུལ་ཞིང་རིམ་གྱིས་འདྲི་འདུན་ཡོད་
པའི་སྟེང་དྲིན་ཅན་བླ་མ་རྩོད་བྲལ་གྱི་གཏེར་སྟོན་སྤྲུལ་སྐུ་གཏེར་བདག་གླིང་པ་
དང༌། །སྤང་འགྲོ་མགོན་ཆོས་ཀྱི་དབང་ཕྱུག་གི་གདུང་གསོབ་གནས་གཞི་ཆོས་རྗེ་
པདྨ་ཚེ་དབང་རིགས་འཛིན་གཉིས་ཀྱི་གསུང་གིས་བསྐུལ་བ་དང་ཕྱོགས་འདི་ལ་
མཁས་ཤིང་གྲུབ་པ་བརྙེས་པའི་མངའ་རིས་བླ་ཆེན་དཀོན་ཅོག་ལྷུན་གྲུབ་ཀྱིས་ཡང་
བསྐྱར་འཕྲིན་ཡིག་ལས་དྲངས་ཏེ་བསྐུལ་བ་ལ་བརྟེན་གཡོ་རུ་ལྷོ་རྒྱུད་དུ་(༡༧ན)སྐྱེས་
442

དྲང་སྲོང་ལོག་ཏྲི་པཱ་ལའི་ལས་བྱང་ཆོག་སྒྲིག་གནམ་ལྕགས་རྡོ་རྗེ་དྲག་འབེབས། ༼༢༥༽
པའི་ཟ་ཧོར་གྱི་སྔགས་རྒན་ཆེ་མཆོག་འདུས་པ་རྩལ་གྱིས་གཏེར་ཁ་གོང་འོག་གི་ཡིག་
རྙིང༌། ཆོས་རྒྱལ་གནམ་ལྕགས་མེ་འབར་གྱིས་མཛད་པའི་ལས་བྱང་དང་རྒྱུན་
འཁྱེར། །བུ་ལོད་རིན་ཆེན་བཟང་པོའི་ཚོགས་མཆོད་སོགས་ཁུངས་ཐུབ་ཀྱི་ཡིག་ཆ་
རྣམས་ནས་གང་དགོས་འཁྲུགས་བསྡེབས་སུ་བསྒྲིགས། ཅུང་ཟད་མི་གསལ་བ་རང་
བློས་མཚམས་སྦྱར་ཏེ། ཆུ་གླང་ནག་པ་ཟླ་བའི་དམར་ཆའི་དགའ་བ་དང་པོ་ལ་ཕོ་
བྲང་ཆེན་པོ་པོ་ཏ་ལར་སྦྱར་བའི་ཡི་གེ་པ་ནི་རིག་འཛིན་གྱི་བཙུན་པ་འཇམ་དབྱངས་
གྲགས་པས་བགྱིས་པ་འདིས་ཀྱང་ནག་ཕྱོགས་འབྱུང་པོའི་ཚོགས་རྣམས་འཇོམས་པའི་
རྒྱུར་གྱུར་ཅིག། །།
443